
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, και όρων και περιορισμών δόμησης στον οικισμό 

Κρίνου Ν. Αχαΐας. 1 

Καθορισμός ορίων, και όρων δόμησης του οικισμού με πληθυσμό 
μέχρι και 2.000 κατοίκους Δαφνών Αιγιαλείας Ν. Αχαΐας. . . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X. 2019 (1) 

Καθορισμός ορίων, και όρων και περιορισμών δόμησης του οικισμού 
Κρίνου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
’ Εχοντας υπόψη: 

1. Τις διατάξεις του από 24.4.1985 ΓΙ.Δ. (ΦΕΚ 181Δ/3.5.1985) 
περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης. 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν τον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.ΠΕ.ΧΩ.ΔΕ. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΪΕ. 

5. Την υπ’ αριθ. 3/5.3.1986 γνωμοδότηση του Συμβουλίου ΧΟΠ του 
Νομού. 

6. Την υπ’ αριθ. 3/86 απόφαση του Κοινοτικού Συμβουλίου Κρίνου, απο¬ 
φασίζουμε: 

1. Κατατάσσουμε τον οικισμό Κρίνου στις παρακάτω κατηγορίες. 

α) Μη περιαστικός. 

β) Μη παραλιακός. 

γ) Μη τουριστικός. 

δ) Αδιάφορος (Β3). 

ε) Στάσιμος (Γ2). 


στ) Συνεκτικός (Δ1). 

ε) Μεσαίος (Ε2). 

II. Καθορίζουμε τα όρια του οικισμού Κρίνου του Ν. Αχαΐας με στοιχεία 
όπως αυτά φαίνονται στα συνοδευτικά της παρούσας διαγράμματα σε κλ. 
1:5.000. 

III. Καθορίζουμε τους ακόλουθους ειδικούς και γενικούς όρους και περιο¬ 
ρισμούς δόμησης. 

Α. Γενικοί όροι δόμησης. 

1. Εντός του ορίου του οικισμού ισχύουν οι γενικοί όροι δόμησης 
που προβλέπονται από το Π.Δ. 181Δ/3.5.1985 και για τον οικισμό 
Κρίνου, αρτιότητα γηπέδου 300 μ 2 . 

2. Κατά παρέκκλιση εντός των ορίου του οικισμού θεωρούνται 
άρτια τα οικόπεδα με όποιο εμβαδόν είχαν στις 3,5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης. 

Για τον οικισμό Κρίνου ισχύουν οι ειδικοί όροι δόμησης που αναγράφο¬ 
νται 'στην καρτέλα που συνοδεύει την παρούσα και ειδικότερα είναι: 

α) Επικάλυψη με τετράρριχτη στέγη από βυζαντινά κεραμίδια χρώ¬ 
ματος ώχρας, ή εν ελλείψει αυτής κόκκινα. 

β) Χρώμα όψεων λευκό. 

γ) Ποσοστό επιφάνειας εξωτερικών ανοιγμάτων επί της επιφάνειας 
όψεων ισογείου 30%, Α’ ορόφου 30%—40%.. 

IV. α) Πριν από οποιαδήποτε κατάτμηση οικοπέδων εντός του 
ορίου του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας, 
ώστε να εξασφαλίζεται η συνέχεια των υπαρχόντων κοινοχρήστων 
χώρων, σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων δρόμων 
του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Πάτρα, 10 Ιουλίου 1986 
Ο Νομάρχης 
ΔΗΜ. ΠΑΝΤΑΖΗΣ 

Αριθ. X. 5912 (2) 

Καθορισμός ορίων, και όρων δόμησης του οικισμού με πληθυσμό μέχρι 
2.000 κατοίκους Δαφνών Αιγιαλείας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης. 

2. Την πρόταση των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν τον προσδιορισμό των ορίων του υπόψη οικισμών. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις 
των σχετικών προδιαγραφών του Υ.ΠΕ.ΧΩ.ΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την υπ’ αριθ. 5/22.4.1986 γνωμοδότηση του Συμβουλίου ΧΟΠ 
του Νομού. 

6. Την υπ’ αριθ. 1 /86 απόφαση του Κ.Σ. Δαφνών Αιγιαλείας, αποφασί¬ 
ζουμε: 

1. Κατατάσσουμε τον οικισμό Δαφνών Αιγιαλείας στις παρακάτω κατη¬ 
γορίες. 

α) Μη περιαστικός, μη παραλιακός, μη τουριστικός (Α3). 

β) Αδιάφορος (Β2). 

γ) Συνεκτικός (Δ1). 

δ) Στάσιμος (Γ2). 

ε) Μεσαίος (Ε2). 

2. Καθορίζουμε τα όρια του οικισμού Δαφνών Αιγιαλείας του 
Νομού Αχαΐας με στοιχεία όπως αυτά φαίνονται στο συνοδευτικό 
της παρούσας σχεδιαγράμματα σε κλ. 1:5.000 που αποτελεί ανα¬ 
πόσπαστο μέρος της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 


Α. Γενικοί όροι δόμησης. 

1. Εντός, του ορίου του οικισμού ισχύουν οι γενικοί όροι δόμησης 
που προβλέπονται από το Π.Δ. 181Δ/3.5.1985 και για τον οικισμό 
Δαφνών Αιγιαλείας αρτιότητα 300μ 2 . 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης. 

Για τον οικισμό αυτόν επιβάλλονται υποχρεωτικά ειδικοί όροι δόμησης 
που αναγράφονται στην καρτέλα που συνοδεύει την παρούσα και που είναι 
οι εξής: 

α) Επικάλυψη με τετράρριχτη στέγη από βυζαντινά κεραμίδια χρώ¬ 
ματος ώχρας ( εν ελλείψει τούτου κόκκινο). 

β) Χρώμα όψεων λευκό. 

γ) Ανοιχτοί εξώστες πλάτους 0,90 μ. και στις θέσεις που φαίνονται 
στο συνημμένο δελτίο αναγνώρισης. 

δ) Κιγκλιδώματα εξωστών - εξωτερικών κλιμάκων - δωμάτων ξύλινα 
ή σιδερένια. 

ε) Αναλογία επιφάνειας εξωτερικών ανοιγμάτων ισογείου 30%, ορόφου 
30%-40%. 

4. α) Πριν από οποιαδήποτε κατάτμηση οικοπέδων εντός του ορίου 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας, ώστε να εξασφαλί¬ 
ζεται η συνέχεια των υπαρχόντων κοινοχρήστων χώρων και η δημιουρ¬ 
γία νέων κοινοχρήστων χώρων, σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Πάτρα, 22 Μαΐου 1986 
Ο Νομάρχης 
ΔΗΜ. ΠΑΝΤΑΖΗΣ 

